প্রধানমন্ত্রীর নির্দেশে দেশ জুড়ে চলছে মাদক বিরোধী অভিযান।জঙ্গী দমনের মতো এবার মাদক দমনের কথা জানিয়েছেন খোদ প্রধানমন্ত্রী শেখ হাসিনা।জাতীয় ভাবে ঘোষনা এসেছে মাদকের বিরুদ্ধে জিরো টলারেন্স।প্রধানমন্ত্রী, স্বরাষ্ট্রমন্ত্রী,বাংলাদেশ পুলিশের আইজিপি ও র‍্যাবের মহাপরিদর্শক এ মাদকের বিরুদ্ধে যুদ্ধ ঘোষনা করেছেন।এরই আলোকে ইতিমধ্যে চকরিয়া থানা পুলিশের কয়েকটি টীম মাদক অভিযানে মাঠপর্যায়ে জোরদার কাছ চালিয়ে যাচ্ছে।বৃহস্পতিবার দিবাগত রাতে চট্রগ্রাম-কক্সবাজার মহাসড়কে চকরিয়ায় থানা পুলিশের অভিযানে ১হাজার ২০০ ইয়াবাসহ একটি ব্যবহৃত প্রাইভেট নোহা (বক্সি) গাড়ির চালকসহ ৩ পাচারকারীকে আটক করেছে পুলিশ। পুলিশ এ সময় ইয়াবা পাচারকাজে ব্যবহ্নত নোহাগাড়ি ঢাকা মেট্রো-গ-২৬-৮৭২৬থেকে তল্লাশি চালিয়ে এসব ইয়াবা উদ্ধার করে।পাচার কাজে ব্যবহ্নত গাড়িটি জব্দ করা হয়েছে। ধৃত পাচারকারী হলেন, টেকনাফ উপজেলার সদর ৭নম্বর ওয়ার্ডের হাজম পাড়া এলাকার শামসুল আলমের পুত্র সাদ্দাম হোসেন (২৫), তারসহকর্মী একই উপজেলার সদর ৫নম্বর ওয়ার্ডের ডেইল পাড়া এলাকার বশির আহমদের পুত্র মো: ইসমাঈল (২৮) ও সদর ৬নম্বর ওয়ার্ডের একই এলাকার আবদুল গফুরের পুত্র মনির আলম(২৭)।